

|  |
| --- |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **OPĆINSKI NAČELNIK** |
| KLASA: 081-01/25-01/1 |
| URBROJ: 2170-31-02/1-25-14 |
| Punat, 6. svibnja 2025. godine |

Na temelju članka 26. stavka 6. Odluke o postavi urbane opreme na području Općine Punat („Službene novine Primorsko-goranske županije“ broj 42/18 i 34/19) i članka 45 Statuta Općine Puna („Službene novine Primorsko-goranske županije“ broj 8/18, 10/19 i 3/20), općinski načelnik Općine Punat donosi

**ODLUKU**

**o visini naknade za postavljanje reklama na području Općine Punat**

**I.**

Ovom Odlukom utvrđuje se iznos naknade, način i rokovi plaćanja za korištenje javne površine i drugih nekretnina, stvari i uređaja u vlasništvu Općine Punat ( u daljnjem tekstu: javne površine) u svrhu postavljanja reklamnih natpisa, reklamnih putokaza, plakata i oglasa.

**II.**

Lokacije za postavljanje reklamnih natpisa, reklamnih putokaza, plakata i oglasa propisana su Odlukom o postavi urbane opreme na području Općine Punat („Službene novine Primorsko- goranske županije“ broj 42/18 i 34/19).

**III.**

Naknada za postavljanje reklamnih natpisa na stupovima javne rasvjete utvrđuje se u godišnjem iznosu od 80,00 eura te se plaća jednokratno.

Za postavljanje reklamnih putokaza plaća se naknada od 27,00 eura prilikom nabave reklamnih putokaza. Naknada za postavljeni reklamni putokaz utvrđuje se iznos od 40,00 eura godišnje.

**IV.**

Naknada za postavljanje plakata za vrijeme izborne promidžbe utvrđuje se u iznosu od 70,00 eura, te se dopušta jedan plakat najveće dopuštene veličine formata B3 po pojedinoj lokaciji, po pravovaljanom kandidatu i pravovaljanoj kandidacijskoj listi.

Stranke/nezavisni kandidati obvezni su plakate i oglase postavljene u vrijeme predizborne promidžbe nakon izbora ukloniti i to u roku od 8 (osam) dana od dana izbora.

Ukoliko plakati i oglasi ne budu uklonjeni iste će ukloniti Komunalno društvo „Črnika“, ali o trošku stranke/ nezavisnog kandidata.

Na sam dan izbora potrebno je ukloniti sve plakate i oglase koji se nalaze u krugu 50 metara od biračkih mjesta.

**V.**

Jedinstveni upravni odjela o naplati naknade iz članka 3. i članka4. odluke odlučuje Rješenjem.

Naknada za postavljanje reklamnih natpisa, reklamnih putokaza, plakata i oglasa plaća se u roku od 15 dana od dana izvršenosti rješenja.

Na nepravodobno uplaćeni iznos obračunava se i plaća zakonska zatezna kamata.

Glede naplate, žalbi, ovršenih postupaka i drugih postupovnih odredbi pri plaćanju naknade za postavljanje reklama primjenjuje se Zakon o općem upravnom postupku i ostali važeći propisi.

**VI.**

Prilikom postavljanja reklamnih natpisa, reklamnih putokaza, plakata i oglasa potrebno je pridržavati se svih odredbi Odluke o postavi urbane opreme na području Općine Punat („Službene novine Primorsko- goranske županije“ broj 42/18 i 34/19).

**VII.**

Danom stupanja na snagu ove Odluke prestaje važiti Odluka o visini naknade za postavljanje reklama na području Općine Punat (KLASA: 080-02/20-01/1, URBROJ: 2142-02-02/1-20-5) od dana 25. veljače 2020. godine i Odluke o izmjeni Odluke o visini naknade za postavljanje reklama na području Općine Punat (KLASA: 080-02/20-01/1, URBROJ: 2412-02-02/1-20-11) od dna 23. ožujka 2020. godine.

**VIII.**

Ova Odluka stupa na snagu danom donošenja.

OPĆINSKI NAČELNIK

Daniel Strčić, bacc.inf., v.r.